তৃণমূলের উপপ্রধানের হাতে আক্রান্ত পুলিশের কর্তব্যরত ASI

মুর্শিদাবাদ (ফরাক্কা): তৃণমূলের (Tmc) উপ-প্রধানের (Deputy Chief) হাতে আক্রান্ত পুলিশের কর্তব্যরত এএসআই (ASI)। ঘটনাটি ঘটেছে মুর্শিদাবাদের (Murshidabad) ফরাক্কার নিউ ফরাক্কা (New Farakka) ১২ নম্বর জাতীয় সড়ক উপর। আক্রান্ত পুলিশের এএসআই নাম তাপস ঘোষ। তিনি ফরাক্কা ট্রাফিকে কর্তব্যরত ছিলেন। সেই সময় তাকে হেনস্থা করা হয় বলে অভিযোগ। ওই ঘটনায় পুলিশ গ্রেফতার করেছে ফরাক্কা বেওয়া-১নং গ্রাম পঞ্চায়েতের উপ-প্রধান তারিকুল সেখকে (Deputy Head of Gram Panchayat Tariqul Sheikh) ।

একটি ইঞ্জিন চলিত ভ্যানে পাট বোঝায় করে নিউ ফরাক্কা ১২ নম্বর জাতীয় সড়কে দিয়ে মালদার দিকে যাচ্ছিলো। সেই সময় কর্তব্যরত পুলিশের এক এএসআই ওই ইঞ্জিন চলিত ভ্যান আটকায়। ওই ভ্যান ১২ নম্বর জাতীয় সড়কের উপর দিয়ে যাওয়ার অনুমতি নেই বলে গাড়ি আটকালে শুরু হয়ে যায় বিতর্ক।

আরও পড়ুন- ভারী বৃষ্টিতে বিপর্যস্ত ঝাড়গ্রাম, জলের তলায় একাধিক কজওয়ে ব্রিজ

বিষয়টি পাট মালিক জানতে পেরে ঘটনা স্থলে উপস্থিত হন, যিনি গ্রাম পঞ্চায়েতের তৃণমূল উপপ্রধান। নিউ ফরাক্কা ট্রাফিক মোড়ে কর্তব্যরত পুলিশের এএসআই সাথে হাতাহাতিতে জড়িয়ে পরেন ওই উপপ্রধান বলে অভিযোগ। তাতে জখম হন সাব-ইন্সপেক্টর । পাট মালিক নিজেকে বেওয়া-১ নং গ্রাম পঞ্চায়েতের উপ-প্রধান বলে পরিচয় দেয়।

ঘটনার খবর পেয়ে তড়িঘড়ি ছুটে আসে ফরাক্কা থানার পুলিশ। ঘটনা স্থল থেকে গ্রেপ্তার করা হয় ওই পঞ্চায়েত উপপ্রধান কে। যদিও নিজেকে নির্দোষ বলে দাবি করেছেন পঞ্চায়েতের ওই উপপ্রধান।

দেখুন আরও খবর-